มิตะ แม่บ้านพันธุ์แปลก

มิตะ แม่บ้านพันธุ์แปลกEfn-t|เป็นชื่อที่ช่อง 7 เอชดีและเน็ตฟลิกซ์ใช้ อาจพบชื่อ "แม่บ้านลึกลับกับครอบครัวอลเวง" (Kaseifu no Mita; I'm Mita, Your Housekeeper)  เป็นละครโทรทัศน์ญี่ปุ่น ที่ออกอากาศทางสถานีโทรทัศน์นิปปอนทีวี ตั้งแต่วันที่ 12 ตุลาคม จนถึง 21 ธันวาคม ค.ศ. 2011 นำแสดงโดย นานาโกะ มัตสึชิมะ มีทั้งสิ้น 11 ตอน และตอนพิเศษความยาว 60 นาทีที่ฉายก่อนจะเริ่มตอนที่ 11 ในวันออกอากาศเดียวกัน
ในตอนสุดท้ายของละครโทรทัศน์เรื่อง มิตะ แม่บ้านพันธุ์แปลก ทำเรตติงสูงสุดที่ 40.0% ซึ่งนับว่าเป็นละครโทรทัศน์ญี่ปุ่นที่ทำเรตติงได้สูงที่สุดในปี 2011 และสูงเป็นอันดับ 2 รองลงมาจาก บิวตีฟูลไลฟ์ (ビューティフルライフ ~ふたりでいた日々~; Beautiful Life) ที่ทำเรตติงในตอนสุดท้ายถึง 41.3% ซึ่งสูงที่สุดในยุคเฮเซ ใน ณ ขณะนั้น ก่อนที่ เฉือนคมนายธนาคาร ของสถานีโทรทัศน์ทีบีเอสจะสร้างสถิติใหม่โดยทำเรตติงในตอนสุดท้ายได้ 42.2%

**เรื่องย่อ**
แม่บ้านฝีมือดีจากบริษัทจัดหาแม่บ้านฮารุมิที่ดูไม่ค่อยน่าไว้วางใจ อาการิ มิตะ (นานาโกะ มัตสึชิมะ) ได้รับการว่าจ้างจากพ่อม้ายลูกสี่ที่ขี้ขลาดและไม่กล้าตัดสินใจ เคอิจิ อาซูดะ (ฮิโรกิ ฮาเซงาวะ) หลังภรรยาของเขาได้เสียชีวิตไปจากอุบัติเหตุทางน้ำ ทำให้ไม่มีคนที่จะมาคอยทำความสะอาดบ้านให้ แต่แม่บ้านที่บริษัทฯ จัดหามาให้กลับไม่ใช่เป็นคนในแบบที่เขาคิด เพราะเธอไม่เคยยิ้มแย้มออกมา และจะพูดหรือแสดงความคิดเห็นเท่าที่จำเป็นเท่านั้น เคอิจิได้รับคำเตือนจากผู้จัดการบริษัทฯ อาเกมิ ฮารูมิ (ยูมิ ชิรากาวะ) ว่า "ถ้าสั่งให้ทำอะไรเธอก็จะทำ แม้แต่จะสั่งฆ่าใครสักคนล่ะก็ เธอจะทำ"

**ตัวละคร**

**บริษัทจัดหาแม่บ้านฮารูมิ**
 อาการิ มิตะ แสดงโดย นานาโกะ มัตสึชิมะ
; ภาพรวม
: เกิดเมื่อวันที่ 25 ธันวาคม เป็นแม่บ้านของครอบครัวอาซูดะ มิตะเป็นคนนิ่งเงียบ ไม่แสดงความคิดเห็นส่วนตัวถ้าไม่จำเป็น แต่ทักษะการทำงานบ้านคือที่หนึ่ง มิตะไม่สนใจสิ่งที่เกิดขึ้นรอบตัวของเธอ ความแตกหักร้าวฉานในครอบครัวอาซูดะไม่ใช่กิจการที่เธอจะต้องเข้าไปเกี่ยว แต่แม้จะเป็นเช่นนั้นเธอก็คอยแอบเป็นห่วงและคอยช่วยให้ครอบครัวนี้กลับมาอยู่ร่วมกันได้อย่างมีความสุข นอกจากนี้ ไคโตะยังเสนอความคิดเห็นต่อชื่อของเธอ "มิตะ (Mi-ta, San-ta)" ที่ยังสามารถอ่านเป็นคำว่า "ซานต้า" ได้อีกด้วยคันจิ 三 สามารถอ่านได้ทั้ง มิ หรือ ซัง และประกอบกับคันจิ 田 ที่อ่านว่า ตะ
; ครอบครัวอาซูดะ
: แต่แล้วเมื่อครอบครัวอาซูดะพยายามเค้นให้มิตะเล่าเรื่องราวในอดีตของเธอให้ฟังจนเธอยอมเล่าออกมาจนหมด เธอตัดสินใจลาออกจากการเป็นแม่บ้านของครอบครัวอาซูดะและไปเป็นแม่บ้านครอบครัวมินางาวะซึ่งอยู่ข้าง ๆ กัน เพราะมิตะรู้ว่าครอบครัวนั้นจะต้องสั่งอะไรเธอทำอะไรที่รุนแรงจนถึงความตาย เธอเฝ้ารอเวลาแบบนี้มานานมากแล้ว เมื่อเธอได้รับคำสั่งจากมาริโกะ เจ้าของใหม่ของเธอที่รู้ว่าสามีเธอมีชู้ให้จุดไฟเผาบ้านและเผาตัวเองตายตามไปด้วย ครอบครัวอาซูดะเข้ามาห้ามเธอ มิตะบอกกับพวกเขาว่า "ฉันเป็นแม่บ้าน ฉันแค่ต้องทำตามคำสั่งค่ะ ตัวฉันไม่มีสิทธิ์ต้องการอะไรทั้งนั้น เวลาฉันต้องการจะทำอะไรตามใจตนเอง คนรอบข้างจะไม่มีความสุข" และเจ้าหน้าที่ตำรวจก็เข้ามาจับตัวเธอไป มิตะได้รับการปล่อยตัวหลังจากการสอบปากคำ และกลับมาทำงานที่บ้านของครอบครัวอาซูดะอีกครั้ง แต่ภาพสามีและลูกของเธอในจินตนาการก็ผุดขึ้นมาไม่หยุด จนเธอทำงานบ้านพลาดเป็นครั้งแรก ทุกคนจึงสังเกตได้ว่ามีอะไรที่ผิดปกติเกิดขึ้นกับมิตะ จึงพยายามช่วยให้มิตะลืมเรื่องราวในอดีตอันขื่นขมและมาอยู่ด้วยกันกับครอบครัวของพวกเขาและขอร้องให้มาเป็นแม่ของพวกเขา เธอตอบรับ แต่แล้วหลังจากมิตะเป็นแม่ตามคำขอของพวกเขาแล้ว เธอกลับมีทีท่าที่ต่างไปโดยสิ้นเชิง ทั้งดุและเข้มงวดกับเด็ก ๆ เป็นอย่างมาก มิตะบอกกับพวกเขาว่าหากไม่ยอมทำตามคำสั่งก็ขอให้ออกจากบ้านนี้ไป เมื่ออูราระที่กำลังจะเข้าร่วมพิธีแต่งงานมาที่บ้านของครอบครัวอาซูดะตามคำขอร้อง มิตะให้เด็ก ๆ เลือกว่าจะให้ตนเองหรืออูราระเป็นแม่ของพวกเขา เด็กทั้งสี่เลือกอูราระ มิตะจึงเดินออกจากบ้านไป เคอิจิที่พึ่งเดินมาถึงบ้านขอร้องให้มิตะอยู่จนถึงวันคริสต์มาสในฐานะแม่บ้าน แต่แล้วเธอต้องบอกลากับครอบครัวอาซูดะเนื่องจากบริษัทจัดหาแม่บ้านฮารูมิจะต้องย้ายไปอยู่ที่จังหวัดโอกินาวะอย่างกระทันหัน (ความจริงแล้วฮารูมิเพียงจะย้ายเข้าไปในตัวเมือง) เธอถูกขอร้องให้ยิ้มเป็นคำสั่งสุดท้าย และในที่สุดเธอก็สามารถยิ้มออกมาได้เป็นครั้งแรก ในวันรุ่งขึ้น ครอบครัวอาซูดะและอูราระเดินทางมาส่งมิตะที่ป้ายรถโดยสารประจำทาง มิตะยังคงเป็นแม่บ้านต่อไปโดยที่จะไม่ยอมทำตามคำสั่งของคนอื่นในทุกเรื่อง ๆ และใช้ชีวิตอย่างมีความสุขตามคำสัญญาของเคอิจิ
; อดีต
: ในตอนอายุ 4 ปี มิตะได้จมน้ำในแม่น้ำใกล้บ้านของเธอ พ่อของเธอที่มาเห็นจึงมาช่วยเธอแต่เขากลับจมน้ำและเสียชีวิตแทน จากเหตุการณ์นั้นแม่ของเธอจึงโกรธแค้นมิตะที่พรากชีวิตสามีอันเป็นที่รักของเธอไปในใจนับตั้งแต่นั้น เพื่อที่จะให้แม่หายโกรธเคืองและมีความสุข มิตะจึงตั้งใจเรียนและฝึกที่จะทำอะไรหลาย ๆ อย่างให้เป็น แม้จะเป็นเช่นนั้นเธอก็ได้แต่งงานกับชายอีกคนหนึ่งและมีลูกด้วยกัน ตั้งแต่นั้นมาแม่ของมิตะก็สนใจแต่น้องชายของเธอ เมื่อพ่อบุญธรรมของมิตะหว่านเสน่ห์แก่เธอ แม่ของมิตะก็กล่าวกับเธอว่า "รอยยิ้มของแกนำพาความโชคร้ายมาสู่คนรอบข้าง" แต่มิตะก็มีอาเกมิ ฮารูมิ เจ้าของบริษัทจัดหาแม่บ้านคอยเป็นกำลังใจให้ จนเธอได้คบหากับชายคนหนึ่งและมีลูกด้วยกัน ทำให้มิตะได้ใช้ชีวิตอย่างมีความสุขและยิ้มได้อย่างไม่มีอะไรต้องกังวล จนน้องชายของเธอได้มาหาที่บ้านและสารภาพรักกับเธอ สามีของมิตะที่ไม่รู้ถึงเจตนาจริงของเขา น้องชายจึงใช้โอกาสนี้บังคับให้สานสัมพันธ์ของทั้งสองและเริ่มสะกดรอยตามมิตะ เธอปฏิเสธเขานับครั้งไม่ถ้วนแต่ไม่ได้ผล เมื่อสามีของมิตะรู้เข้าจึงห้ามน้องชายไม่ให้มาที่บ้านอีก น้องชายด่ามิตะว่าเธอไปคนให้ท่าก่อน จากนั้นจึงจุดไฟเผาบ้านของพวกเขาทั้งสอง มิตะวิ่งหนีออกมาได้แต่สามีและลูกของเธอที่ยังอยู่ในบ้าน เธอพยายามจะวิ่งฝ่ากองไฟเข้าไปแต่ถูกนักดับเพลิงห้ามไว้ ต่อมาน้องชายก็ได้ฆ่าตัวตายเสมือนเป็นการเยาะเย้ยเธอ ทั้งแม่ของมิตะและพ่อแม่ของสามีเธอต่างด่าว่าที่เกิดเรื่องแบบนี้ขึ้นเป็นเพราะรอยยิ้มของเธอและสั่งห้ามไม่ให้ยิ้มอีกต่อไปจนกว่าจะตาย จากเรื่องราวทั้งหมดทำให้เธอเคยพยายามฆ่าตัวตายแต่แม่บ้านของครอบครัวเธอใน ณ ขณะน้ัน ฮารูมิ ได้ช่วยเธอไม่ให้ฆ่าตัวตาย- อาเกมิ ฮารูมิ แสดงโดย ยูมิ ชิรากาวะ (70)
 ผู้จัดการบริษัทจัดหาแม่บ้านฮารูมิ ในอดีตเธอเคยเป็นแม่บ้านประจำครอบครัวมิตะ ทำให้ฮารูมิรู้จักเธอเป็นพิเศษ และหวังว่ามิตะจะสามารถยิ้มได้ด้วยตัวเธอเอง ฮารูมิได้ย้ายบริษัทจัดหาแม่บ้านของเธอไปยังตัวเมืองเพราะอาคารสำนักงานของเธอเก่าเกินไป

**ครอบครัวอาซูดะ**
 เคอิจิ อาซูดะ แสดงโดย ฮิโรกิ ฮาเซงาวะ (38)
 พ่อม้ายที่ไม่มีความกล้าในการตัดสินใจในเรื่องสำคัญต่าง ๆ ในบ้าน เขาเป็นผู้จัดการโครงการอสังหาริมทรัพย์ของบริษัทชื่อดังแห่งหนึ่ง หลังจากการเสียชีวิตของภรรยาจากอุบัติเหตุทางน้ำภายหลังในตอนเดียวกัน (ตอนที่ 1) กล่าวกับมิตะว่าเธอฆ่าตัวตายจากที่เคอิจิขอเธอหย่าร้างเพื่อคบกับแฟนสาวคนใหม่ ไม่มีใครในครอบครัวทำงานบ้านเป็นเลย จึงได้จ้างแม่บ้านจากบริษัทจัดหาฯ สรรหามาให้ ในที่ทำงานของเคอิจิเขาได้แอบชอบพนักงานสาวออฟฟิศคนหนึ่งในแผนกเดียวกัน เธอเป็นสาเหตุที่ทำให้ภรรยาของเธอฆ่าตัวตายหลังเคอิจิขอเธอหย่าร้างเพื่อแต่งงานกับแฟนสาวคนใหม่ ในระหว่างที่เคอิจิขอให้มิตะเผาเอกสารหย่าร้างและจดหมายลาตายของเธอและขอให้มิตะเก็บเรื่องนี้เป็นความลับไว้ก่อน ยูยที่ได้ยินสองคนพูดคุยกันโดยบังเอิญจึงทำให้ทั้งสองแตกหักกัน ต่อมามิตะได้ทำตามคำสั่งของยูยให้เปิดโปงความสัมพันธ์ของทั้งสองในที่ทำงานของเขาด้วยการแจกใบปลิวไปทั่ว นั่นทำให้เคอิจิถูกปลดจากตำแหน่งผู้จัดการโครงการอสังหาริมทรัพย์และย้ายไปอยู่ฝ่ายขายแทน เมื่อคนในครอบครัวรู้เรื่องนี้จากคำสั่งของยูยที่ให้มิตะเล่าความจริงออกมา ลูกทั้งสี่ของเคอิจิก็ออกจากบ้านไป แต่หลังจากที่มิตะลักพาตัวคีไปตามคำสั่งของเธอ ทำให้เคอิจิพบกับลูก ๆ ของเขาอีกครั้งและช่วยกันเจรจาไม่ให้คีฆ่าตัวตาย สุดท้ายแล้วเขาตัดสินใจที่จะเป็นคนออกจากบ้านไป เคอิจิสามารถตัดใจจากชู้สาวของเขาได้และพยายามอย่างเต็มที่เพื่อที่จะพิสูจน์ความรักที่มีต่อครอบครัว แต่มันยากเกินไปสำหรับเขาจนตัดสินใจที่จะฆ่าตัวตาย ณ ที่เดียวกันกับที่ภรรยาของเขาตาย แต่อย่างไรก็ตามลูกทั้งสี่และมิตะก็หาตัวเขาเจอและช่วยเขาขึ้นมา ท้ายที่สุดเขาก็สามารถพิสูจน์ความรักที่มีต่อครอบครัวได้จนสำเร็จและกลับมาอยู่ที่บ้านหลังเดียวกันอีกครั้ง- ยูย อาซูดะ แสดงโดย ชิโอริ คูสึนะ (17)
 ลูกคนโตของครอบครัวที่มีความเป็นผู้ใหญ่ที่สุด ชื่อ "ยูย" ตั้งโดยแม่ของเขา เธอเชื่อว่ายูยจะนำพาครอบครัวกลับมาอยู่ร่วมกันอย่างมีความสุข ยูยได้ยินเคอิจิกับมิตะคุยกันโดยบังเอิญเรื่องขอร้องให้เธอเก็บเรื่องชู้สาวของเขาก่อน เธอจึงเดินเข้ามาด้วยความตกใจและมีปากเสียงกับเขาจนถึงขั้นแตกหัก ชีวิตในโรงเรียนของเธอเริ่มเป็นไปได้ไม่ดีและแฟนหนุ่มของเธอก็ได้พาไปหลับนอนจนถึงเช้า เมื่อกลับมาถึงบ้านยูยขอร้องให้มิตะเปิดโปงความลับของเคอิจิด้วยการแจกใบปลิวแฉความสัมพันธ์ชู้สาวของเขาจนทำให้เคอิจิถูกปลดจากตำแหน่งผู้จัดการโครงการ เมื่อครอบครัวของเธอจับได้ถึงความผิดปกติของความสัมพันธ์ของทั้งสองพ่อลูก มิตะเล่าความจริงไปตามคำสั่งของยูย เหล่าลูกสี่คนก็ออกจากบ้านไป  แต่เขาก็ไม่ได้มาตามนัดจึงตัดสินใจจะฆ่าตัวตายด้วยการกระโดดจากสะพานสูง อูราระที่แอบเดินตามมาช่วยไว้ได้ทัน เมื่อกลับมาถึงบ้าน เธอก็ยังคงขอให้มิตะช่วยฆ่าเธอให้ตาย- คาเกรุ อาซูดะ แสดงโดย ไทชิ นากางาวะ (14)
 ลูกชายคนโตของครอบครัวที่พยายามอย่างเต็มที่เพื่อปกป้องครอบครัว คาเกรุอยู่ในชมรมบาสเกตบอลของโรงเรียน หลังจากที่ครอบครัวของเขายังไม่สามารถกลับมาอยู่ร่วมกันได้ เขาจึงมีอารมณ์ที่หงุดหงิดและก้าวร้าวจนถูกตำรวจควบคุมตัว แต่หลังจากการขอร้องไหว้วานเจ้าหน้าที่ตำรวจของเคอิจิ ทำให้เกิดการยอมความขึ้น คาเกรุจึงเลิกก้าวร้าวและกลับสู่ลู่ทางเดินปกติได้อีกครั้ง- ไคโตะ อาซูดะ แสดงโดย ชูโตะ อายาเบะ (12)
 ลูกชายคนเล็กของครอบครัวที่พยายามในทุก ๆ เรื่องอย่างไม่ย่อถอย ไคโตะเป็นหัวหน้าชั้นเรียนที่มุ่งมั่นจะสอบเข้าโรงเรียนมัธยมศึกษาเอกชนให้ได้ แต่เขามักโดนกลั่นแกล้งโดยเพื่อนร่วมชั้นเสมอ เขาจึงขอร้องให้มิตะช่วยฆ่าคนที่มารังแกเขา แต่ท้ายที่สุดแล้วไคโตะขอให้มิตะเลิกทำเช่นนั้นและตนเองก็ลุกขึ้นต่อสู้เอง มิตะปฐมพยาบาลให้แก่ไคโตะและกล่าวกับเขาว่า "คุณทำได้ดีแล้ว"- คี อาซูดะ แสดงโดย มิยุ ฮนดะ (5)
 ลูกคนเล็กที่สุดของครอบครัวที่เต็มไปด้วยคำถามและชอบตั้งข้อสงสัย คียังไม่สามารถยอมรับการจากไปของแม่ของเธอได้ ในงานวันเกิดของคี เธอได้ขอร้องกับครอบครัวว่าอยากได้แม่เป็นของขวัญวันเกิด อูราระจึงสัญญากับเธอว่าจะพาแม่มาหา โดยเธอได้แต่งตัวคล้ายกับแม่ของเธอและเตรียมอาหารเหมือนกับวันเกิดปีก่อน ๆ แต่สุดท้ายแล้วก็ล้มไม่เป็นท่า คียังคงเรียกร้องหาแม่ของเธอ ยูยจึงให้มิตะนำของส่วนตัวของแม่ไปทิ้งและจุดไฟเผา แต่มีกล่องใบสีเลือดหมูหนึ่งที่สะดุดตาขึ้นมา ข้างในพบหิน 5 ก้อน คีจึงเก็บกล่องนั้นขึ้นมาและเปรียบเสมือนว่าหินแต่ละก้อนแทนสมาชิกแต่ละคนในครอบครัว แต่แล้วเมื่อครอบครัวแตกหักกัน คีจึงพยายามหาวิธีเพื่อให้ครอบครัวกลับมาอยู่ด้วยกันอีกครั้ง มิตะเสนอต่อคีว่าให้เธอลักพาตัวคีไปเพื่อให้ทั้งสองฝ่ายมาเจอกัน ทุกคนพบคีนั่งลงบนขอบระเบียงชั้นสองของบ้านหวังจะฆ่าตัวตายหากไม่คืนดีกัน คีตัดสินใจกระโดดลงมาโดยมีมิตะรับเธออยู่ข้างล่าง

**ครอบครัวยูกิ**
 อูราระ ยูกิ แสดงโดย ซากิ ไอบุ (28)
 ถูกเรียกโดยครอบครัวอาซูดะว่า "อูราระจัง" ครูสอนวิชาพลศึกษาที่โรงเรียนเดียวกันกับยูยและเป็นน้องสาวของภรรยาของเคอิจิ เมื่อเธอทำอะไรสักอย่างก็มักจะไม่เป็นผลสำเร็จ แต่เธอก็คอยช่วยเหลือบรรเทาเหตุการณ์ภายในครอบครัวอาซูดะอยู่เสมอ ภายหลังเธอสารภาพกับมิตะว่าเธอรู้สึกชอบเคอิจิเข้าแต่ขอให้เก็บเป็นความลับไว้ และเพื่อเป็นการตัดใจจากเคอิจิ เธอจึงไปนัดบอดและแต่งงานกับผู้ชายคนหนึ่งซึ่งภายหลังเธอรู้ว่าเขาไม่ได้รักเธอจริง และอูราระก็ไม่ได้รักเขาจริง จึงล้มเลิกงานแต่งงาน- โยชิยูกิ ยูกิ แสดงโดย เซ ฮิไรซูมิ (68)
 เป็นพ่อของอูราระและภรรยาของเคอิจิ

**ครอบครัวมิตะ**
 นาโอยะ มิตะ แสดงโดย ยู คามิโอะ
 สามีของอาการิ และเป็นหมอ เขาตายหลังน้องชายของอาการิจุดไฟเผาบ้านเพราะไม่ลงรอยกัน- จุน มิตะ แสดงโดย คานาตะ ฟูจิโมโตะ
 ลูกชายคนเดียวของอาการิที่ใฝ่ฝันที่จะเป็นนักบินอวกาศ เขาตายหลังน้องชายของอาการิจุดไฟเผาบ้านเพราะไม่ลงรอยกัน

**ครอบครัวมินางาวะ**
 มาริโกะ มินางาวะ แสดงโดย ฮิโตมิ ซาโต (39)
 เพื่อนบ้านของครอบครัวอาซูดะที่มีนิสัยชอบดูถูกคนอื่นอยู่เสมอ แต่ภายหลังมิตะได้เข้าทำงานให้กับเธอและสั่งให้เธอจุดไฟเผาบ้านเธอทิ้งหลังรู้ว่าสามีเธอมีชู้สาวแต่ถูกครอบครัวอาซูดะห้ามไว้ก่อน- สึบาสะ มินางาวะ แสดงโดย เรียวกะ นากานิชิ
 ลูกชายของมาริโกะ เขาเป็นคนเปิดเผยเรื่องชู้สาวพ่อของเขาแก่มาริโกะ

**ตอนและเรตติง**
จากตารางด้านล่าง สีน้ำเงิน แสดงเรตติงต่ำสุด และ สีแดง แสดงเรตติงสูงสุด

**การผลิต**
ในวันที่ 12 สิงหาคม 2011 ได้มีการประกาศว่า นานาโกะ มัตสึชิมะ จะนำแสดงในละครโทรทัศน์อีกครั้งในรอบ 2 ปี

**บทละครโทรทัศน์**
ผู้ประพันธ์บทละครโทรทัศน์ มิตะ แม่บ้านพันธุ์แปลก คือ คาซูฮิโกะ ยูกาวะ เขาเคยเขียนบทละครโทรทัศน์เรื่อง ครูซ่าส์ปราบขาโจ๋ (Jī-tī-ō; GTO: Great Teacher Onizuka) ในปี 1998 และ ทางเดินแห่งรัก เส้นทางลิขิตชีวิต (Majo no Jōken) ในปี 1999 คาซูฮิโกะกล่าวว่าหลังจากที่รู้ว่าตนจะต้องเขียนบทละครโทรทัศน์เกี่ยวกับครอบครัว เขาคิดว่ามันอาจจะน่าสนุกถ้าคนนอกอย่างแม่บ้านเข้ามามีส่วนเกี่ยวข้องกับกิจการในครอบครัว นอกจากนี้ยังไม่ค่อยมีละครโทรทัศน์ที่มีแม่บ้านเป็นตัวละครหลักของเรื่อง (ใน ณ ขณะนั้น) คาซูฮิโกะยังกล่าวว่า การที่ตัวละคร มิตะ มีอดีตอันขมขื่นขนาดนั้น ก็เพราะว่าครอบครัวอาซูดะที่พึ่งสูญเสียแม่ที่ฆ่าตัวตายของพวกเขาไป จึงต้องการคนที่มีอดีตที่เลวร้ายกว่าเพื่อเข้ามาช่วยให้ครอบครัวนี้ก้าวผ่านช่วงเวลานี้ไปให้ได้ และในทางกลับกันครอบครัวอาซูดะก็ช่วยมิตะก้าวข้ามผ่านอดีตที่เลวร้ายกว่าของเธอไปให้ได้ด้วยเช่นเดียวกัน

**การคัดนักแสดง**
ในการคัดเลือกนักแสดง มิตะ แม่บ้านพันธุ์แปลก คาซูฮิโกะ ยูกาวะ ผู้ประพันธ์บทละครโทรทัศน์จะมีส่วนร่วมในการคัดเลือกนักแสดงด้วย ชิโอริ คูสึนะ เป็นคนแรกที่ได้รับเลือกให้รับบทเป็น ยูย อาซูดะ พี่สาวคนโตของครอบครัว และ มิยุ ฮนดะ เป็นคนสุดท้ายที่ผ่านการคัดนักแสดง โดยเธอต้องเล่นบทและฉากเดิม ๆ ซ้ำนับครั้งไม่ถ้วน หลังจากการคัดนักแสดงจบลง เธอบอกกับแม่ของเธอว่าจะมีเพียงเธอเท่านั้นที่สามารถรับบทน้องสาวคนเล็กของครอบครัวได้ และพูดกับ ไทชิ นากางาวะ และ ชูโตะ อายาเบะ ที่ได้ผ่านการคัดเลือกก่อนหน้าเธอว่า "(ฉัน)อยากแสดงร่วมกันกับพวกพี่ชายทั้งสองคนนั้น!"

**เพลงประกอบละครโทรทัศน์**
"ยาซาชิกุ นาริไต (Yasashiku Naritai)" เขียนโดย คาซูโยชิ ไซโต และออกวางขายในวันที่ 2 พฤศจิกายน เป็นเพลงประกอบละครโทรทัศน์ของ มิตะ แม่บ้านพันธุ์แปลก โดยเพลงดังกล่าวได้รับรางวัล 71st Television Drama Academy Awards และ 54th Japan Record Awards ในสาขาเพลงประกอบละครโทรทัศน์ดีเด่น และขึ้นบนชาร์ตออริคอนสูงสุดอันดับที่ 6

**ผลตอบรับ**

**รางวัล**

**การออกอากาศต่างประเทศ**
ในปี 2015 ช่อง 7 สี ได้นำ มิตะ แม่บ้านพันธุ์แปลก มาออกอากาศในช่วง "World Cinema" ทุกวันศุกร์ เสาร์ และอาทิตย์เวลา 03:00 น. ต่อมาจึงเริ่มมีการนำมาเผยแพร่บนแอปเปิลทีวีและเน็ตฟลิกซ์ประเทศไทย ประเทศอินโดนีเซีย ประเทศอินเดีย ประเทศมาเลเซีย ประเทศฟิลิปปินส์ ประเทศสิงคโปร์ ประเทศไต้หวัน และฮ่องกง

**การดัดแปลง**
มิตะ แม่บ้านพันธุ์แปลก ได้รับการดัดแปลงเป็นละครโทรทัศน์เกาหลีในชื่อเรื่อง แม่บ้านปริศนา (rr=Susanghan Gajeongbu; The Suspicious Housekeeper) นำแสดงโดย ชเว จี-อู

**อ้างอิง**
หมวดหมู่:ละครโทรทัศน์ญี่ปุ่นของสถานีโทรทัศน์นิปปอน
หมวดหมู่:ละครโทรทัศน์ญี่ปุ่น